Document ID: 32010D0721

DEĊIŻJONI TAL-KUMMISSJONI
tas-26 ta’ Novembru 2010
dwar l-approvazzjoni tal-kontijiet ta’ ċerti aġenziji tal-pagamenti fi Franza li jikkonċernaw l-infiq iffinanzjat mill-Fond Agrikolu Ewropew għall-Iżvilupp Rurali (FAEŻR) għas-sena finanzjarja 2008
(notifikata bid-dokument numru C(2010) 8220)
(It-test bil-Franċiż biss huwa awtentiku)
(2010/721/UE)
IL-KUMMISSJONI EWROPEA,
Wara li kkunsidrat it-Trattat dwar il-Funzjonament tal-Unjoni Ewropea,
Wara li kkunsidrat ir-Regolament tal-Kunsill (KE) Nru 1290/2005 tal-21 ta’ Ġunju 2005 dwar il-finanzjament tal-politika agrikola komuni (1), u b’mod partikulari l-Artikoli 30 u 33 tiegħu,
Wara li kkonsultat il-Kumitat tal-Fond,
Billi:
(1)
Id-Deċiżjonijiet tal-Kummissjoni 2009/373/KE (2) u 2010/59/UE (3), għas-sena finanzjarja 2008, approvaw il-kontijiet tal-aġenziji tal-pagamenti kollha ħlief l-aġenzija tal-pagamamenti Ġermaniża “Bayern”, l-aġenzija tal-pagamenti Griega “OPEKEPE”, l-aġenzija tal-pagamenti Franċiża “ODARC” u l-aġenzija tal-pagamenti Taljana “ARBEA”.
(2)
Wara t-trasmissjoni ta’ tagħrif ġdid u wara li saru aktar verifiki, il-Kummissjoni issa tista’ tiddeċiedi fir-rigward tal-infiq iffinanzjat mill-Fond Agrikolu Ewropew għall-Iżvilupp Rurali (FAEŻR), dwar l-integralità, l-eżattezza u l-veraċità tal-kontijiet imressqin mill-aġenzija tal-pagamenti Franċiża “ODARC”.
(3)
Skont l-Artikolu 30(2) tar-Regolament (KE) Nru 1290/2005, din id-Deċiżjoni ma tippreġudikax deċiżjonijiet meħuda sussegwentement mill-Kummissjoni li jeskludu mill-finanzjament tal-Komunità infiq li ma kinux skont ir-regoli Komunitarji,
ADOTTAT DIN ID-DEĊIŻJONI:
Artikolu 1
Il-kontijiet tal-aġenzija tal-pagamenti Franċiża “ODARC”, dwar l-infiq iffinanzjat mill-Fond Agrikolu Ewropew għall-Iżvilupp Rurali (FAEŻR), fir-rigward tas-sena finanzjarja 2008, huma b’dan approvati.
L-ammonti li jistgħu jiġu rkuprati minn, jew imħallsa lil, kull Stat Membru taħt kull programm ta’ żvilupp rurali skont din id-Deċiżjoni, inklużi dawk li jirriżultaw mill-applikazzjoni tal-Artikolu 33(8) tar-Regolament (KE) Nru 1290/2005, huma stipulati fl-Anness.
Artikolu 2
Din id-Deċiżjoni hija indirizzata lir-Repubblika ta’ Franza.
Magħmul fi Brussell, is-26 ta’ Novembru 2010.

Labels: 4
19
6
18
15